text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: الرئيسيةمجتمعالقومية التونسية: حركة تثوير الطموح التونسي ﻿
text.text_idx: #000006
text.text: القومية التونسية: حركة تثوير الطموح التونسي ﻿
text.text_idx: #000007
text.text: تكسير القيود المواجهة و المعيقة للفعل، و اي كان الفعل هو الأمر الثوري الي يستحق الاحترام و التقدير و لهنا يبرزو “الرواد”، “القادة” و العظماء على المستوى القومي و الانساني . لهنا تجي المبادرة البديهية وين ارادتنا الحرة تقودنا لمواجهة كل انواع المصاعب و تحدي العراقيل و مواجهة الاخطار .
text.text_idx: #000013
text.text: “الحركة القومية التونسية” حاطة على عاتقها تثوير الواقع التونسي بكلو من الروحي للسياسي.
text.text_idx: #000018
text.text: حركتنا السياسية مازالت في بدايات التأسيس و لذا تحتاج للحالمين المغامرين و مجترحي المعجزات الي مستعدين يهزو الامة على كتافهم و يقدمو بيها .
text.text_idx: #000020
text.text: الحركة تحتاج للي الماس خارج من عينيهم و يتطاير شرارات تلهب كل كيان الامة و تثورها على الواقع المزري الي هي فيه .
text.text_idx: #000021
text.text: الحركة القومية التونسية هي اشب ،اصغر و أجد حركة سياسية في تونس و عندها أعظم طموح سياسي ملي تولدت تونس و لذا فإنها في مواجهة عامة ،كاملة و شاملة مع الجميع: احزاب، نقابات، جمعيات، صحافة، ادارة و قوى خارجية.
text.text_idx: #000022
text.text: القومية التونسية مايهمهاش ابدا اعلانك ل”قوميتك” او ايمانك اللساني ب”الأمة التونسية” و انما يهمها قداش تعطي للعمل القومي من “وقت” ،”جهد” ،”فلوس” ،”اعصاب” و “عاطفة” اي قداش تعطي من “حياتك” و بالاحرى قداش خصالك تتوحد مع “المشروع” .
text.text_idx: #000033
text.text: ايه تبنيك للقومية التونسية هوا مشابه تماما لتبنيك “الديني” و كيما “الاسلام” هوا “عقيدتنا الدينية” فانو “القومية التونسية” هيا “عقيدتنا السياسية”.
text.text_idx: #000034
text.text: لأجل الحفر و تحريك الطاقة التونسية = نحتاجو لاهل العزايم الي يفعلو ،الي يتحركو ينشطو و يغامرو . ايه نحتاجو لقادة و رواد و هذا علاش الانتماء للحركة القومية التونسية مهوش” فيس-vis” ابدا و معندو علاقة ب”التفوريخ الفايسبوكي” .
text.text_idx: #000038
text.text: الحركة القومية التونسية مهيش كيف الباقين وين “فكر حاضر”،”هيكل حاضر” ، “فلوس” ،”مقر” و عمل تقليدي و سب فايسبوكي .
text.text_idx: #000039
text.text: كيف كيف القومية التونسية بالظبط و لهنا هيا تختلف تماما على “الانتمآت الخارجية” او “الانتمائات الادارية” وين تكتفي ب”كلم” او”لبس” او “تعمير اوراق” و كهو. لا “القومي التونسي” انتمائها مخلط بالعرق، العصب و كان لزم الدم و لذا فإنها تتخلط مع “القلب” و “المخ” و تهزها معاك للقبر.
text.text_idx: #000042
text.text: كونك “قومي تونسي” فهذا أمر تثبتو إنت بالتقديمات، العطائات، المجهودات و التضحيات و هكا كهو تولي القدوة و المثال لباقي الأمة و تنجم تقودها نحو العظمة الي ما تبدا كان بالتبديل القيمي و الاستقامة السلوكية.
text.text_idx: #000043
text.text: الفراغ الروحي التونسي، والتقليد الأعمى في الإحتفال براس العام
text.text_idx: #000044
text.text: جميع الحقوق محفوضة لمجلة القومية التونسية 2021 Cream Magazine by Themebeez
text.text_idx: #000054